CELEX: 32009D0011
Language: lv
Date: 2008-12-19 00:00:00
Title: 2009/11/EK: Komisijas Lēmums ( 2008. gada 19. decembris ), ar ko apstiprina metodes cūku liemeņu klasificēšanai Spānijā (izziņots ar dokumenta numuru K(2008) 8477)

10.1.2009   
            
            
               LV
            
            
               Eiropas Savienības Oficiālais Vēstnesis
            
            
               L 6/79
            
         
      KOMISIJAS LĒMUMS
   
   (2008. gada 19. decembris),
   ar ko apstiprina metodes cūku liemeņu klasificēšanai Spānijā
   (izziņots ar dokumenta numuru K(2008) 8477)
   (Autentisks ir tikai teksts spāņu valodā)
   (2009/11/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Regulas (EEK) Nr. 3220/84 2. panta 3. punktā paredzēts, ka cūku liemeņus klasificē, nosakot liesās gaļas saturu saskaņā ar statistiski pierādītām novērtēšanas metodēm, kuru pamatā ir cūkas liemeņa vienas vai vairāku anatomisko daļu fiziska izmērīšana. Klasificēšanas metodes atļauj izmantot, ja statistiskā kļūda novērtējumā nepārsniedz maksimālo pielaidi. Šī pielaide ir noteikta 3. panta 2. punktā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (2).
            
         
               (2)
            
            
               Ar Komisijas Lēmumu 88/479/EEK (3) ir apstiprinātas četras metodes (DEST, FOM, HGP un Autofom) cūku liemeņu klasificēšanai Spānijā.
            
         
               (3)
            
            
               Ņemot vērā tehnikas attīstību, Spānija ir lūgusi Komisiju atļaut mainīt divas metodes (FOM un Autofom), izmantot divas jaunas metodes (UltraFOM 300 un VCS2000) un atcelt divas metodes (HGP un DEST), un tā ir izklāstījusi sadalīšanas izmēģinājuma rezultātus protokola otrajā daļā saskaņā ar Regulas (EEK) Nr. 2967/853. panta 3. punktu.
            
         
               (4)
            
            
               Šā pieprasījuma pārbaudē konstatēja, ka ir izpildīti nosacījumi, lai apstiprinātu šīs klasificēšanas metodes.
            
         
               (5)
            
            
               Saskaņā ar Regulas (EEK) Nr. 3220/84 2. panta 1. punkta otro daļu dalībvalstīm var atļaut noteikt cūku liemeņu noformējumu, kas atšķiras no minētajā pantā paredzētā noformējuma, ja komercdarbības prakse vai tehniskās prasības pieļauj šādu atkāpi. Saskaņā ar Spānijā izplatīto komercdarbības praksi no cūku liemeņiem var būt jāatdala arī priekškājas, ne tikai mēle, sari, nagi, dzimumorgāni, nieru tauki, nieres un diafragma, kā paredzēts Regulas (EEK) Nr. 3220/84 2. panta 1. punktā.
            
         
               (6)
            
            
               Aparātu vai klasificēšanas metožu izmaiņas var apstiprināt tikai ar jaunu Komisijas lēmumu, kuru pieņem, pamatojoties uz gūto pieredzi. Tāpēc pašreizējo apstiprinājumu var atsaukt.
            
         
               (7)
            
            
               Skaidrības labad Lēmums 88/479/EEK ir jāatceļ un jāaizstāj ar jaunu lēmumu.
            
         
               (8)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Regulu (EEK) Nr. 3220/84 cūku liemeņu klasificēšanai Spānijā ir atļauts izmantot:
   
               a)
            
            
               aparātu Fat-O-Meater (FOM) un ar to saistītās novērtēšanas metodes, kuru sīks apraksts sniegts pielikuma 1. daļā;
            
         
               b)
            
            
               aparātu Fully automatic ultrasonic carcass grading (Autofom) un ar to saistītās novērtēšanas metodes, kuru sīks apraksts sniegts pielikuma 2. daļā;
            
         
               c)
            
            
               aparātu UltraFOM 300 un ar to saistītās novērtēšanas metodes, kuru sīks apraksts sniegts pielikuma 3. daļā;
            
         
               d)
            
            
               aparātu Automatic vision system (VCS2000) un ar to saistītās novērtēšanas metodes, kuru sīks apraksts sniegts pielikuma 4. daļā.
            
         2. pants
   Atkāpjoties no Regulas (EEK) Nr. 3220/84 2. panta, no cūku liemeņiem pirms to svēršanas un klasificēšanas drīkst atdalīt arī priekškājas. Lai izveidotu salīdzināmu bāzi cūku liemeņu cenu kotēšanai, reģistrēto silta liemeņa svaru šādā gadījumā palielina par 0,840 kilogramiem.
   3. pants
   Aparātu vai novērtēšanas metožu izmaiņas nav atļautas.
   4. pants
   Ar šo atceļ Lēmumu 88/479/EEK.
   5. pants
   Šis lēmums ir adresēts Spānijas Karalistei.
   
      Briselē, 2008. gada 19. decembrī.
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp.
   
      (2)  OV L 285, 25.10.1985., 39. lpp.
   
      (3)  OV L 234, 24.8.1988., 20. lpp.
   
      PIELIKUMS
      METODES CŪKU LIEMEŅU KLASIFICĒŠANAI SPĀNIJĀ
      1.   daļa
      FAT-O-MEATER (FOM)
      
                  1.
               
               
                  Cūku liemeņu klasificēšanu veic ar aparātu Fat-O-Meater (FOM).
               
            
                  2.
               
               
                  Aparāts ir aprīkots ar zondi, kuras diametrs ir seši milimetri un kurā ir iemontēta fotodiode (modelis Siemens SFH 950) un fotodetektors (modelis SFH 960), zondes darbības zona ir no 3 līdz 103 milimetriem. Mērījumu rezultātus ar datoru izsaka aprēķinātajā liesās gaļas saturā.
               
            
                  3.
               
               
                  Liemeņa liesās gaļas saturu aprēķina pēc šādas formulas:
                  
                      = 66,91 – 0,895 X1 + 0,144 X2
                  kur:
                  
                              
                                 
                           
                           
                              =
                           
                           
                              aprēķinātais liesās gaļas saturs (procentos),
                           
                        
                              X1
                           
                           
                              =
                           
                           
                              tauku slāņa biezums (milimetros), ko mēra starp 3. un 4. ribu no beigām, 60 mm attālumā no liemeņa viduslīnijas,
                           
                        
                              X2
                           
                           
                              =
                           
                           
                              muskuļa biezums (milimetros), ko mēra tajā pašā laikā un vietā kā X1.
                           
                        Šo formulu piemēro liemeņiem, kuru svars ir no 60 līdz 120 kilogramiem.
               
            2.   daļa
      FULLY AUTOMATIC ULTRASONIC CARCASS GRADING (AUTOFORM)
      
                  1.
               
               
                  Cūku liemeņu klasificēšanu veic ar aparātu Fully automatic ultrasonic carcass grading (Autofom).
               
            
                  2.
               
               
                  Aparāts ir aprīkots ar sešpadsmit 2 MHz ultraskaņas devējiem (Krautkrämer, SFK 2 NP), darbības attālums starp devējiem ir 25 mm.
                  Ultraskaņas dati attiecas uz muguras tauku slāņa biezuma un muskuļa biezuma mērījumiem.
                  Mērījumu rezultātus ar datoru izsaka aprēķinātajā liesās gaļas saturā.
               
            
                  3.
               
               
                  Liemeņa liesās gaļas saturu aprēķina, pamatojoties uz 34 mērīšanas punktiem, pēc šādas formulas:
                  
                      = 70,59614 – 0,0904 · V22 – 0,23033 · V23 – 0,15558 · V44 + 0,086638 · V46 – 0,09965 · V48 – 0,10002 · V49 – 0,11624 · V51 – 0,05561 · V52 – 0,04854 · V53 – 0,0432 · V54 – 0,00282 · V55 + 0,051829 · V57 + 0,036795 · V58 – 0,00519 · V59 – 0,0269 · V60 – 0,06432 · V61 – 0,05323 · V62 – 0,05229 · V64 – 0,0523 · V65 + 0,005645 · V72 – 0,06505 · V73 – 0,04587 · V74 + 0,015041 · V77 + 0,030928 · V78 – 0,08024 · V79 – 0,07275 · V80 – 0,07497 · V85 – 0,06818 · V86 – 0,06875 · V87 – 0,04742 · V90 – 0,00698 · V91 + 0,046485 · V92 – 0,10403 · V93 + 0,160475 · V123
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas saturs,
                           
                        V22, V23, … V123 ir mainīgie lielumi, kas noteikti ar Autofom.
               
            
                  4.
               
               
                  Mērīšanas punktu un statistikas metodes apraksts ir iekļauts II daļā Spānijas iesniegtajā protokolā, kas nosūtīts Komisijai saskaņā ar Regulas (EEK) Nr. 2967/85 3. panta 3. punktu.
                  Šo formulu piemēro liemeņiem, kuru svars ir no 60 līdz 120 kilogramiem.
               
            3.   daļa
      ULTRAFOM 300
      
                  1.
               
               
                  Cūku liemeņu klasificēšanu veic ar aparātu UltraFOM 300.
               
            
                  2.
               
               
                  Aparāts ir aprīkots ar 4 MHz ultraskaņas zondi (Krautkrämer MB 4 SE). Ultraskaņas signālu digitalizē, uzglabā un apstrādā ar mikroprocesoru (Intel 80 C 32). Aparāts UltraFOM mērījumu rezultātus izsaka aprēķinātajā liesās gaļas saturā.
               
            
                  3.
               
               
                  Liemeņa liesās gaļas saturu aprēķina pēc šādas formulas:
                  
                      = 69,22 – 1,023 X1 + 0,116 X2
                  kur:
                  
                              
                                 
                           
                           
                              =
                           
                           
                              aprēķinātais liesās gaļas saturs (procentos),
                           
                        
                              X1
                           
                           
                              =
                           
                           
                              tauku slāņa biezums (milimetros), ko mēra starp 3. un 4. ribu no beigām, 70 mm attālumā no liemeņa viduslīnijas,
                           
                        
                              X2
                           
                           
                              =
                           
                           
                              muskuļa biezums (milimetros), ko mēra tajā pašā laikā un vietā kā X1.
                           
                        Šo formulu piemēro liemeņiem, kuru svars ir no 60 līdz 120 kilogramiem.
               
            4.   daļa
      AUTOMATIC VISION SYSTEM (VCS2000)
      
                  1.
               
               
                  Cūku liemeņu klasificēšanu veic ar aparātu Automatic vision system (VCS2000).
               
            
                  2.
               
               
                  Aparāts VCS 2000 ir attēla apstrādes sistēma cūku pusliemeņu tirdzniecības vērtības automātiskai noteikšanai. Sistēma tiek lietota tiešsaistē kaušanas sistēmas darbības laikā, kad pusliemeņus automātiski filmē, izmantojot kameru sistēmu. Pēc tam attēlu datus apstrādā ar datoru, izmantojot īpašu programmatūru attēlu apstrādei.
               
            
                  3.
               
               
                  Cūku liemeņa liesās gaļas saturu aprēķina, pamatojoties uz 70 mērīšanas punktiem, pēc šādas formulas:
                  
                      = 37,49855 + 0,017715 · X2 – 0,00075 · X40 – 0,02522 · X50 – 0,04549 · X52 – 0,0000335 · X59 – 0,000093 · X62 – 0,0000814 · X63 – 0,0000715 · X64 – 0,0000494 · X66 – 0,0000482 · X67 – 0,00047 · X69 + 0,000304 · X70 + 0,00867 · X77 – 0,03007 · X79 – 0,04575 · X81 – 0,01742 · X82 – 0,01768 · X83 – 0,03114 · X84 – 0,02549 · X85 – 0,0265 · X92 – 0,03299 · X95 – 0,02472 · X99 – 0,0399 · X102 + 0,020178 · X103 – 0,04614 · X106 + 0,012659 · X107 + 0,012256 · X110 + 0,015358 · X113 – 0,23294 · X116 + 0,010157 · X117 – 0,07282 · X120 + 0,126624 · X142 + 6,052785 · X2/6 – 13,2893 · X14/10 + 7,287408 · X77/51 – 4,09296 · X79/51 – 11,4326 · X81/51 – 1,28847 · X82/51 – 0,57019 · X83/51 – 5,21869 · X84/51 – 2,92106 · X85/51 + 8,274608 · X88/51 + 9,886478 · X91/51 – 0,00442 · X47/79 – 0,04848 · X50/79 + 0,227913 · X54/79 + 2,845209 · X77/79 + 0,018409 · X86/79 – 0,00838 · X89/79 + 0,007447 · X94/79 + 136,5994 · X27/20 + 182,973 · X29/20 – 6,82665 · X59/20 – 261 768 · X61/20 – 7,85416 · X62/20 – 3,8587 · X63/20 – 16,6166 · X64/20 – 59,2087 · X65/20 – 3,21138 · X66/20 – 6,96096 · X67/20 + 20,91982 · X68/20 – 109,736 · X69/20 + 243,641 · X70/20 + 29,84246 · X73/20 + 15,50442 · X74/20 – 0,30367 · X36/59 – 2,07787 · X40/59 – 0,38605 · X42/59 – 1,90547 · X69/59 + 3,554836 · X70/59
                  
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas procentuālais saturs,
                           
                        X2, X40, … X70/59 ir mainīgie lielumi, kas noteikti ar VCS2000.
               
            
                  4.
               
               
                  Mērīšanas punktu un statistikas metodes apraksts ir iekļauts II daļā Spānijas iesniegtajā protokolā, kas nosūtīts Komisijai saskaņā ar Regulas (EEK) Nr. 2967/85 3. panta 3. punktu.
                  Šo formulu piemēro liemeņiem, kuru svars ir no 60 līdz 120 kilogramiem.